*És íme, nyilvánosan beszél, és semmit sem szólnak ellene. Talán bizony felismerték a vezetők, hogy ő a Krisztus?*  (Jn 7,26)

Abban a korban benne volt a Krisztus várás. Mindenki beszélt vagy álmodozott erről. Talán voltak is különböző elképzelések arról, hogyan fog ez megvalósulni. Jézus esetében többször felröppen már ez a lehetőség, de valahogy nem jutott érvényre. Itt is találkozunk ezzel a felvetéssel. De nem volt vezetői állásfoglalás. Pedig Jézus tettei akár meg is felelnének az elvárásainak. Csak valami zavaró mindig akadt.

Ma is sok hasonló esettel találkozhatunk. Sokan keresnek valamit, ami alapján még sem kell kinyilvánítani azt, hogy Jézus a Krisztus. Pedig a megváltásra mindenkinek szüksége van. Tragikus esetekben néha felhangzik, hogyan engedhette ezt meg Isten, de az emberi oldalon maradnak a kifogások. Ismerd fel, Jézus a Megváltó. Higgy benne és üdvözülsz! *Vadon Gyula*